CELEX: 62016CN0382
Language: fi
Date: 2016-07-11 00:00:00
Title: Asia C-382/16: Ennakkoratkaisupyyntö, jonka Finanzgericht Rheinland-Pfalz (Saksa) on esittänyt 11.7.2016 – Hornbach-Baumarkt-AG v. Finanzamt Landau

19.9.2016   
            
            
               FI
            
            
               Euroopan unionin virallinen lehti
            
            
               C 343/34
            
         Ennakkoratkaisupyyntö, jonka Finanzgericht Rheinland-Pfalz (Saksa) on esittänyt 11.7.2016 – Hornbach-Baumarkt-AG v. Finanzamt Landau
   (Asia C-382/16)
   (2016/C 343/46)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Rheinland-Pfalz
   
      Pääasian asianosaiset
   
   
      Kantaja: Hornbach-Baumarkt-AG
   
      Vastaaja: Finanzamt Landau
   
      Ennakkoratkaisukysymys
   
   Onko Euroopan unionin toiminnasta tehdyn sopimuksen (EUT-sopimus) 49 artikla, luettuna yhdessä 54 artiklan kanssa, (aiemmin: Euroopan yhteisön perustamissopimuksen (EY-sopimus) 43 artikla, luettuna yhdessä 48 artiklan kanssa) esteenä jäsenvaltion säännökselle, jonka mukaan kotimaahan sijoittautuneen verovelvollisen tulot liikesuhteista toiseen jäsenvaltioon sijoittautuneeseen yhtiöön, josta se omistaa välittömästi tai välillisesti vähintään neljänneksen ja jonka kanssa se on sopinut ehdoista, jotka poikkeavat ehdoista, joista toisistaan riippumattomat kolmannet olisivat sopineet samoissa tai samankaltaisissa olosuhteissa, on määritettävä sellaisiksi kuin ne olisivat muodostuneet toisistaan riippumattomien kolmansien sopimia ehtoja sovellettaessa, kun liikesuhteista kotimaahan sijoittautuneeseen yhtiöön saatavia tuloja ei oikaista vastaavasti eikä säännöksessä anneta kotimaahan sijoittautuneelle verovelvolliselle mahdollisuutta osoittaa, että ehdot on sovittu liiketaloudellisista syistä, jotka liittyvät sen asemaan osakkaana toiseen jäsenvaltioon sijoittautuneessa yhtiössä?